《春日西湖即事》
明代·郑琰

苏小门前柳带烟，暖沙晴日水如天。
杏糜供作宜春酒，榆荚分为买笑钱。
垂柳绿遮骑马路，落花红衬钓鱼船。
杜鹃不解游人意，催尽韶光又一年。

作者简介：福建闽县人，字翰卿。任侠遨游闽中。工诗，词馆诸公争延致之，高文典册，多出其手。后至南京，徽州富人吴生以上宾礼遇之，每醉常骂主人为“钱虏”。吴与其兄构讼，疑琰泄其阴事，文致捕置京兆狱，瘐死狱中。有《二陬诗稿》。